སུམ་ཐོག་ཏུ།ཤར་སྐྱབས་མགོན་རིན་པོ་ཆེའི་གཟིམ་ཆུང་དང་མཆོད་ཁང་བཅས་ཡོད།སྒོ་འཕྱོར་དུ།རྒྱལ་ཆེན་བཞིའི་གྱན་ཐང་བྱོན་ལེགས་དང་།བན་ངོས་རྣམས་སུ་སྟག་སེང་ཁྱུང་འབྲུག་དང་།པདྨ་རྩ་འཁོར་སོགས་ཀྱིས་མཚོན་པའི་མཛེས་པའི་རི་མོ་སྣ་ཚོགས་ཡོད།ལྷ་ཁང་འདིའི་ཤིང་རིས་ནི་སྤྱི་ལོ་ལོར་སེང་གེ་གཤོང་ཡ་མགོ་དང་རྒྱ་ཚང་མ་སྡེ་བའི་ལྷ་རིས་པ་རྣམས་ཀྱིས་བཞེངས་པ་དང་།རྒྱ་ཚང་མའི་ཤ་བོ་ཐར་གྱིས་རི་མོའི་སྐྱ་ཐིག་གི་འགན་གཙོ་བོ་བླངས།སེང་གེ་གཤོང་མ་མགོ་སྡེ་བའི་ལྷ་རིས་པ་གསང་བདག་གིས་རྒྱལ་ཆེན་ཡུལ་འཁོར་སྲུང་དང་།བཀྲ་ཤིས་རྒྱ་མཚོ་དང་ཆོས་གྲགས་གཉིས་ཀྱིས་སྤྱན་མི་བཟང་།སངས་རྒྱས་འབུམ་སྤུན་རྣམས་ཀྱིས་རྣམ་སྲས།ཤ་བོ་ཐར་གྱིས་འཕགས་སྐྱེས་པོའི་གྱན་ཐང་བཞེངས།མདོར་ན་ཤར་བླ་བྲང་ཕོ་བྲང་ནོར་བུ་གྲུ་འཛིན་འདིའི་སྟེང་འོག་བར་མཚམས་ཀུན་དུ་གསེར་བཙོ་མའི་རང་མདངས་མངོན་པར་གསལ་བའི་ཡིག་གཟུགས།ལཉྫ་དང་ཝརྟི།བོད་ཡིགསོག་ཡིག་སོགས་ཀྱིས་བྲིས་པའི་གཟུངས་སྔགས་ཟབ་མོ་དང་།མཛེས་ཚོན་སྣ་ཚོགས་ཀྱི་བཟོ་རྩལ་ལས་བྱུང་བའི་བཀྲ་ཤིས་རྟགས་བརྒྱད་དང་།རྒྱལ་སྲིད་སྣ་བདུན།རིན་ཆེན་རྫས་བརྒྱད།འདོད་ཡོན་སྣ་ལྔ།པ་ཏྲ་མི་འདྲ་བ་སྣ་ཚོགས།མེ་སྲུང་འཁོར་ལོ།སྡོམ་བརྩོན་དམ་པ།ཚེ་རིང་རྣམ་དྲུགམཐུན་པ་སྤུན་བཞི།སྟག་སེང་ཁྱུང་འབྲུག་སོགས་ཀྱི་རི་མོ་ངོ་མཚར་ཅན་མང་པོ་ཡོད་པ་དང་།ཁྱད་པར་དུ་སྐུ་གསུང་ཐུགས་རྟེན་མང་པོ་བཞུགས་པ་སོགས་ལ་གནའ་དེང་གི་བོད་ཀྱི་བཟོ་རིག་སྒྱུ་རྩལ་སྤྱི་དང་།ནང་སྒོས་རེབ་གོང་སྒྱུ་རྩལ་གྱི་རྨང་གཞིའི་སྟེང་ཕྱི་གླིང་བའི་རི་མོ་དང་།རྒྱ་ནག་གི་སྣུམ་ཚོན་རི་མོ་སོགས་ཀྱི་འབྲི་ཐབས་མང་པོའི་ལེགས་ཆ་བླངས་ཡོད་པ་དང་།རྒྱུའི་རིན་ཐང་ཆ་ནས་གསེར་དམར་དང་གསེར་སྐྱ་གཙོས་ཚོན་བཟང་བོ་བཀོལ་ཡོད་པ།ལྷ་རིས་པའང་མདོ་སྨད་ན་སྐད་གྲགས་ཆེ་བའི་སེང་གཤོང་ལྷ་རིས་པ་ཕུལ་བྱུང་ཅན་རྣམས་ཡིན་པས།ཤར་བླ་བྲང་ཕོ་བྲང་ནོར་བུ་གྲུ་འཛིན་འདི་ནི་བོད་ཡུལ་སྤྱི་དང་།བྱེ་བྲག་ཏུ་རེབ་གོང་རིག་པ་འབྱུང་བའི་གྲོང་ཁྱེར་གྱི་མཛེས་རྒྱན་དམ་པར་གྱུར་ཡོད་ལ།ད་ལྟ་རྒྱལ་ཁབ་ཕྱི་ནང་གི་ཡུལ་བསྐོར་བ་དང་བཟོ་རིག་ཞིབ་འཇུག་པ་མི་ཉུང་བ་ཞིག་གིས་ཤར་བླ་བྲང་ཕོ་བྲང་ནོར་བུ་གྲུ་འཛིན་ཞེས་པའི་ལྷ་ཁང་རྟེན་དང་བརྟེན་པ་འདིས།འཛམ་གླིང་ན་སྐད་གྲགས་ཆེ་བའི་རེབ་གོང་སྒྱུ་རྩལ་ཞེས་པ་མངོན་སུམ་དུ་བདེན་པ་ར་སྤྲོད་བྱས་ཡོད་ཅེས་གདེང་འཇོག་ཚད་མཐོན་པོར་གནང་བཞིན་འདུག